cyanic-selkie/wikianc huggingface dataset:
Enrico Cecchetti
Karriere
I 1902 reiste han til ballettskolen ved Operaen i Warszawa, men returnerte til St. Petersburg for å starte sin egen skole inntil Djagilev engasjerte ham i 1910 som ballettmester for sitt kompani. I 1918 åpnet han en ballettskole i London med sin hustru, og var sjef for ballettskolen ved La Scala 1925–1928. Han koreograferte en del balletter, men ingen av dem har overlevet.
Nyhavns glade gutter
Handling
Da vertshuseieren dør, arver hans niese, Eva, restauranten. Fordi kvarteret er beryktet, er hun i begynnelsen ikke interessert, men ettersom hun lærer Nyhavnsfolket å kjenne kommer hun til å holde av det – og det av henne.
Festdagsreduksjonen
Med denne forordning skulle altså følgende dager ikke lenger være helligdager:
Kirsebærplukking
Cherry picking, på norsk oversatt med kirsebærplukking eller håndplukking, er et engelsk uttrykk som brukes i overført betydning om det å plukke ut enkelte fakta som støtter ens egne meninger, eller som undergraver andres, samtidig som en overser andre opplysninger som motsier de samme oppfatningene. Denne typen tankefeil er en form for undertrykking av bevis, og kan være bevisst eller ubevisst.
Jeep Patriot
Dette er en moderne jeep med et uttrykk fra fortiden. Grillen med de klassiske syv spalter og runde frontlykter er nok til å kjenne igjen arven fra den originale Jeep 4x4.
Fabrice Pancrate
Fabrice Pancrate er en fransk fotballspiller som spiller for Nantes. Han har tidligere spilt for Louhans-Cuiseaux, Guingamp, Le Mans, Paris Saint-Germain, Real Betis, Sochaux, Newcastle United og Larisa.
Berlinische Galerie
Samlingen
Den faste og de skiftende utstillingene vises i to etasjer. De eldste verkene er fra 1870. Av den bildende kunst finnes verker fra Berliner Secession (Max Liebermann, Lovis Corinth, Franz Skarbina og Hans Baluschek), Neue Sachlichkeit og ekspresjonismen (Otto Dix, George Grosz, Hannah Höch), til malerier av Georg Baselitz, og verker av Wolf Vostell, Ursula Sax og Junge Wilde (maleri fra de sene 1970- og tidlige 1980-tall) og installasjoner. Til dette kommer en stor grafisk samling (ca. 15.000 arbeider), fotografier og arkitekturmodeller.
Ulkefamilien
75 undergrupper
National Institute of Dramatic Art
NIDAs universitetsområde ligger hovedsakelig i Kensington, New South Wales. Det ligger en rekke scener rundt området som brukes av skolen.
Giuseppe Maria Doria Pamphilj
Pavelig diplomat, erkebiskop
Bispevielsen den 22. august 1773 ble foretatt av erkebiskop Buenaventura Córdoba Espinosa de la Cerda, medkonsekratorer var titulaerkebiskoppene Manuel Ferrer y Figueredo og Joaquín de Eleta.
Son kulturkirke
Det dreier seg om en flerbrukskirke nær Son sentrum som ble tegnet av Kvernaas arkitekter og oppført av Hersleth entreprenør. Kirken er for det meste av mur, men har også noe tre i fasaden.
Helt siden Såner kirke brant i 1995 og ny kirke ble gjenoppført fem år senere, hadde det ligget i kortene at det skulle oppføres et flerbruksbygg i Son i tillegg til seremonikirken i Såner, men først i 2011 ble kulturkirken finansiert.
Alfa Romeo Alfasud
Historie
De første variantene som ble produsert var firedørs sedanmodeller, mens en sportsligere, todørs TI («Turismo Internazionale») kom til mot slutten av 1973. I 1974 introduserte Alfa Romeo den mer luksuriøse modellen Alfasud SE, som i 1975 ble erstattet av Alfasud L, «'Lusso'». Denne var i produksjon til 1976, men ble så erstattet av den nye «5M», den første Alfasud-varianten med fire dører og femtrinns girkasse. En tredørs stasjonsvogn, «Giardinetta», ble introdusert i 1975.
I 1976 ble Alfasud Sprint lansert. Denne var bygget på samme plattform, men var en lavere sportsmodell med skarpere linjer. Sprint var også utstyrt med en kraftigere motor på 1 286 cm³ og 75 hestekrefter, samt en femtrinns girkasse. Denne motoren ble senere benyttet i standard Alfasud-modeller, da kalt «1300 TI», mens girkassen med femtrinn fant veien til de øvrige modellene med introduksjonen av «5M». Senere kom en motor på 1 490 cm³ med 85 hestekrefter til i hele modellprogrammet, og mot slutten av modellens produksjonstid ble det også produsert en trimmet versjon av denne motoren med en ytelse på 105 hestekrefter i modellen kalt «Quadrifoglio Verde».
Alle modeller ble oppgradert i 1980, blant annet med støtfangere av plast. Året etter, i 1981, kom en kombimodell til i modellprogramet. Samtidig ble Giardinetta tatt ut av de fleste markeder. I 1983 ble sedanmodellene erstattet av Alfa Romeo Arna og Alfa Romeo 33, og sistnevnte var en videreutvikling av Alfasud-plattformen, med samme drivverk, men med trommelbremser i stedet for skivebremser bak i et forsøk på å redusere kostnadene. Alfasud Sprint ble heretter kalt Alfa Romeo Sprint, og forble i produksjon frem til 1989.
Alfasud i motorsport
Fra 1975 ble det arrangert en racingserie kun for Alfasud. Året etter ble det startet egne serier i henholdsvis Italia og Østerrike, og senere fikk også Frankrike og Tyskland egne serier. I 1977 ble «Trofeo Europa Alfasud» opprettet, der de beste førerne fra de ulike landene konkurrerte. Trofeo Alfasud ble kjørt med en 1 286 cm³ stor motor med trimming fra Autodelta.
Bengt Wilson
Han var mangeårig organisator for Norges kokkelandslag og satt i styret for det internasjonale kokkemesterskapet Bocuse d'Or såvel som i styret for Gastronomisk Institutt her til lands. Ikke uventet mottok han André Enghs gullnål i 2000. Han var sentral i Ressursgruppen Norsk Matkultur og mottok da også Norsk Matkulturs Ærespris i 2003.
Liste over dekorasjoner godkjent til bruk på norsk militær uniform
Gruppe 3: Dekorasjoner tildelt av FN, NATO, EU, OSSE og tilsvarende
Følgende medaljer er godkjent og bæres i nevnte rekkefølge:
Gruppe 4: Andre norske dekorasjoner
Rekkefølgen i denne gruppen er bestemt av utmerkelsenes alder, der eldste medalje rangerer først, nyeste sist.
Sjøvettreglene
Sjøvettreglene
Båtføreren skal forberede på at det kan skje en ulykke, og skal tenke igjennom hvordan de bør forholde seg: Behold roen, bli ved båten og tilkall hjelp.
Madame Sans-Gêne (skuespill)
Handling
Resten av teaterstykket finner sted på slottet i Compiègne i september 1811, under Napoléon Is regjeringstid. Lefebvre, som har giftet seg med Catherine, har utmerket seg i hæren og blitt utnevnt til marskalk av imperiet og hertug av Danzig. Han og hans kone får besøk av Neipperg, som har vært i det franske hoffet (hvor keiserinnen, Marie Louise, er østerriksk), men er nå tvunget til å forlate det, ettersom han er mistenkt for å ha hatt en affære med konen til en høytstående franskmann.
Romania under Vinter-OL 1988
Romania under Vinter-OL 1988. Elleve sportsutøvere, fem menn og seks kvinner fra Romania deltok i fire sporter, aking, alpint, bobsleigh og langrenn under Vinter-OL 1988 i Calgary i Canada. Romania vant ikke noen medaljer, beste plassering var en tolvteplass i langrenn 4 x 5 km stafett for damer.
URAL-375
Ural-375D
Ski-VM 1984
Kombinert
17. mars 1984 Sted: Rovaniemi, Finland
Cecilie Ditlev-Simonsen
Cecilie Ditlev-Simonsen (født 9. mars 1964) er partner i rådgivningsselskapet First House. Hun var konserndirektør i Gjensidige Forsikring ASA fra 2011-2016 med ansvar for merkevare, kommunikasjon og marked. Hun kom til Gjensidige våren 2011, etter tre år i kommunikasjonsbyrået JKL. Hun begynte som seniorrådgiver i JKL våren 2008 og var administrerende direktør fra 2009 til 2011. Hun var kommunikasjonsdirektør i Hydro fra 2002–2007. Hun studerte journalistikk ved Medill School of Journalism ved Northwestern University i USA. Etter endt utdannelse arbeidet hun for ulike amerikanske aviser, deriblant Chicago Tribune, The Boston Globe og Fort Launderdale News/Sun-Sentinel.
Karriere
Hun var konsulent og senere administrerende direktør i kommunikasjonsbyrået JKL Group fra 2008 til 2011, og var i perioden 2011-2016 konserndirektør i Gjensidige med ansvar for merkevare, kommunikasjon og marked. Fra 1. mars 2017 ble hun partner i rådgivningsselskapet First House med fagansvar for lederkommunikasjon.
Antonio Sanseverino
En rekke andre kardinaler kom fra samme slekt: Guglielmo Sanseverino (kreert 1378], Lucio Sanseverino (1621) og Stanislao Sanseverino (1816).
Episkopalgenealogi
Hans episkopalgenealogi er:
Liu Xia
Liu Xia (født 6. januar 1979) er en kinesisk judoka.
Hun representerte Kina under Sommer-OL 2004 i Athen, der hun tok sølv.
Mikhail Ogonkov
Ogonkov ble olympisk mester i fotball under Sommer-OL 1956 i Melbourne. Han var med på det sovjetiske laget som vant OL-turneringen i fotball. I kvartfinalen beseiret de Indonesia med 4 – 0 i en omkamp, den første kvartfinalekampen endte 0 – 0. De vant semifinalen mot Bulgaria med 2 – 1 og i finalen møtte de Jugoslavia som de slo med 1 – 0.
Kragerø stasjon
Bygningsmassen
Stasjonsbygningen ble tegnet av Gudmund Hoel og Eivind Gleditsch.
Ledian Memushaj
Ledian Memushaj (født 7. desember 1986) er en albansk fotballspiller som spiller for den italienske klubben Benevento Calcio, på lån fra Pescara Calcio.
Ettore Bastico
Liv og virke
I 1928 ble han utnevnt til general av Benito Mussolini. Hans prestasjoner i den rolle han da ble gitt av Mussolini er blitt kritisk vurdert av Giulio Douhet i Recapitulation. Douhet kritiserer grundig de seks «grunnleggende teorier» forfektet av Bastico.
Mussolini utnevnte ham til guvernør i Libya og fra 12. juli 1941 til øverstkommanderende for aksemaktene i Nord-Afrika. Selv om den tyske generalen Erwin Rommel formelt sett var hans underordnet, opptrådte Rommel helt uavhengig av Bastico. Bastico ble utnevnt til feltmarskalk i august 1942. Da aksemaktene ble slått i Afrika i 1943, evakuerte han tilbake til Italia og deltok ikke mer i krigen.
Kermodebjørn
Beskrivelse
En studie foretatt av Helen Davis, der DNA fra mer enn 200 bjørner ble undersøkt, viser at 20-50 prosent av svartbjørnene på øyene Princess Royal, Gribbell og Roderick er bærere av den hvite allelen som er nødvendig for at bjørnene skal bli hvite. Hos bjørner på fastlandet var imidlertid hyppigheten sjelden.
Utbredelse og habitat
Habitatet til kermodebjørnen har vært under stort press fra den kanadiske tømmerindustrien, som gjennom mange år har drevet med snauhogst av store flater i Great Bear Rainforest. Den 31. mars 2009 ble imidlertid 2,1 millioner hektar skog totalvernet. I tillegg ble 700 000 hektar vernet mot mer enn 50 prosent utnyttelse.
Trangia
Bestanddeler
Standardoppsettet består av:
Giacomo Di Chirico
Giacomo Ernesto Eduardo Di Chirico (født 27. januar 1844 i Venosa i Basilicata, død 26. desember 1883 i Napoli) var en italiensk maler.
Kjøkkenmødding
Historie
Begrepet brukes i dag i arkeologiske sammenhenger for avfallshauger fra den senere perioden av eldre steinalder. En kjøkkenmødding inneholder vanligvis husholdningsavfall som østers-, snegle- og muslingeskall, sildebein, kull, kokestein og avskjær fra redskapstilvirkning.
Charles Grant
Han var Lord of the Treasury fra desember 1813 til august 1819 da han ble Chief Secretary for Ireland og medlem av det kongelige råd. I 1823 ble han utnevnt som visepresident for Board of Trade. Fra september 1827 til juni 1828 var han president for Board of Trade og Treasurer of the Navy.
Brandbukampen
Brandbukampen er en svært gammel vulkansk plugg fra den geologiske perioden perm.
Robert Nobel
Han var sønn av Immanuel Nobel og Caroline Andrietta Ahlsell, og bror til Ludvig og Alfred Nobel. Han arbeidet for broren Ludvig, og kjøpte aksjer i et oljeraffineri i Baku i Aserbajdsjan i 1876. Brødrene og han startet Branobel, som var et viktig selskap som kontrollerte store deler av Russlands oljeeksport.
Liv og virke
På 1860-tallet anla Robert Nobel en egen nitroglyserinfabrikk ved Helsingfors. Da Russland nedla forbud mot nitroglyserin flyttet han som administrende direktør produksjonen til Vinterviken. Han ble i Vinterviken til 1871, da han vendte tilbake til St. Petersburg for å samarbeide med broren Ludvig Nobel. Ludvig hadde på det tidspunktet overtatt både farens og et annet mekanisk verksted.
Robert Nobels grav ligger på Norra begravningsplatsen i Stockholm.
Holden Commodore
Holden Commodore er en kompaktbil som er bygget i fire generasjoner av den australske bilprodusenten Holden siden 1978. Pickupversjon Ute ble også med i produksjon.
Thorolv Rasmussen
Thorolv Rasmussen (født 25. februar 1885 i Bergen, død 26. januar 1983 samme sted i Bergen)var en norsk tegner fiskerikonsulent som jobbet for Bergens Museum og Havforskningsinstituttet som illustratør i perioden 1910 til 1950. Han er kjent for tegninger av fisk og andre dyr i havet. Han var først med på Michael Sars-ekspedisjonen i 1910. Han mottok medaljen for fremme av norske fiskerier i 1956 og Kongens fortjenstmedalje i gull 1962.
Amstrad CPC
Plus modeller
Disse modellene gjorde det ikke markedsmessig bra, og klarte ikke å trekke til seg tredjeparts' støtte. 8-biters teknologien bak CPC begynte å bli gammeldags i 1990, og Amstrads markedsføring klarte ikke å fremme noen særlige fordeler over de konkurrerende Atari ST og Commodore Amiga systemene. Det finnes også anektdotiske antydninger om at brukere motsatte seg den vesentlige prisøkningen for kassettspill sammenlignet med deres tape- og diskmotparter. Dette ble i tillegg forverret av tendensen med å gjenutgi gamle CPC-spill på kassett uten å dra nytte av den forbedrede Plus-hardwaren.
Roland-serien
Amsoft hadde et bibliotek på 50 spill ved lansering. Under Alan Sugars bud ble et antall av disse (i tillegg til flere kommende titler) merket med Roland-navnet. Men, siden mange av spillene ikke hadde blitt designet rundt Roland-figuren og bare hadde tittelen lagt til senere, fantes det ingen konsensus på hvilke spill Roland skulle være med i, heller ikke hvordan han så ut. Rolands utseende varierte sterkt, fra en blond tenåring med pigghår (Roland Goes Digging), en mutert loppe (Roland In The Caves), en hvit terning med bein (Roland Goes Square Bashing) til noe som kunne minne om Luigi fra Mario-spillene (Roland On The Ropes). Til slutt ble det bestemt at Roland skulle være en kort og tykk mann i blå hatt, rød genser og gule bukser. Figuren var oppkalt etter Roland Perry, en teknisk leder ved Amstrad.
Amstrad kontra Spectrum
Spectrum-maskinen hadde den enkleste maskinen av de tre. Det resulterte i fargekonflikter, og i de tidlige versjonene av Spectrum, hadde den interne høyttaleren lav lydkvalitet sammenlignet med C64 og CPC – imidlertid brukte senere modeller den samme lydbrikken som CPC.
Bl.a. gjorde CPC-ens 80-kolonners skjermvisning maskinen til et mer overbevisende valg for arbeid ikke relatert til spill.
Yvonne Bönisch
Yvonne Snir-Bönisch (født 29. desember 1980 som Yvonne Bönisch) er en tysk judoka.
Boris Razinskij
Razinskij ble olympisk mester i fotball i Sommer-OL 1956 i Melbourne. Han var med som målvakt på det sovjetiske laget som vant OL-turneringen i fotball. I kvartfinalen beseiret de Indonesia med 4 – 0 i en omkamp, den første kvartfinalekampen endte 0 – 0. De vant semifinalen mot Bulgaria med 2 – 1 og i finalen møtte de Jugoslavia som de slo med 1 – 0.
Aksel Olsen
Aksel Olsen (født 2. april 1927 i Hammerfest, død 4. mars 2017 ) er en tidligere politiker (Ap). Han var journalist i Finnmark Dagblad fra 1949 og videre disponent der i flere år fra 1951.
Universitets- og høgskolerådet
Universitets- og høgskolerådet, (UHR), er et samarbeidsorgan for universiteter, vitenskapelige høgskoler og institusjonsakkrediterte høgskoler i Norge.
Blackburn Rovers FC
En tur til Wembley
I 1962/1963 gjorde Mike England sitt inntog på laget, samtidig som backen Pickering ble gjort om til spiss og scoret imponerende 23 mål på 36 kamper.
Universitets- og høgskolerådet
UHR har kontorer i Stortorvet 2 i Oslo sentrum.
Blackburn Rovers FC
1965: På vei ned
Utenfor banen ble en tidligere rover, Eddie Quigley, ansatt som ny assistent-manager. Hans taktiske kunnskaper kom godt med i jakten på opprykk og det gikk ikke lang tid før Quigley fikk hovedansvaret for laget. Da Rovers i påsken samme år tapte hjemme for Coventry, svant opprykksdrømmen. Men 4.-plassen var likevel en respektabel plasseringen sesongen sett under ett.
Besøk i 3.divisjon
Det ble en dårlig start på den nye sesongen i ny liga. Til tross for at klubben hadde ansatt Ken Furphy som manager. Han hadde god erfaring med spill i de lavere divisjoner. Den dårlige starten førte til økt transferaktivitet. Alan Hunter og Graham Moseley forsvant. Bobby Bell forsvant også, etter kun 14 dager dager i klubben. Grunnen var at klubben etter salget satt med £ 30,000 fortjeneste. Av de som kom inn var blant annet Tony Field, Barry Endean og Johnny Price. Et annet viktig kjøp var signingen av forsvaren John McNamee. Han ble hentet for å bringe muskler inn i det bakre ledd.
Blackburn lå på 1.-plass foran siste serierunde, og 21,000 hadde møtt opp for å følge Rovers mot Wrexham. Bare et 5-målstap kunne hindre dem tittelen. Det store pulikumsoppmøtet til tross; oppgjøret endte målløst.
En middelhavsfarer i 2. divisjon
Arbeidet Kendall gjorde i Blackburn hadde ikke gått upåaktet hen. Sommeren 1981 sa han fra seg managerjobben og gikk til 1.-divisjonslaget Everton.
Etter to sesonger på midten av tabellen, kunne han innkassere en flott 6.-plass. Sesongen etter der igjen var Blackburn en virkelig opprykkskandidat første del av sesongen. De toppet tabellen ved juletider, men derifra og inn falt de til 5.-plass. Fansen ville ha forsterkninger, men på samme måte som Saxton var lojal mot sine spillere fortsatte styret med å støtte sin manager.
Stadion
Etter at stålmilliardær og Blackburn-eier, Jack Walker, tok over klubben på begynnelsen av 1990-årene, fikk stadionet et nytt ansikt. Tre av tribuneseksjonene ble bygd om. Hovedtribunen har fått navnet etter eieren; Jack Walker Stand. På motsatt ligger seksjonen som ligger mot elva. Den har fått det passende navnet Riverside Stand. Kortsidene har navnene Darwen End og Blackburn End.
Klubbrekorder
Mest målrike kamp i Premier League: 13: 7–2 mot Sheffield Wednesday (hjemme), 25. august 1997
Minst poeng i en sesong (3 poeng for seier): 31 (2011/2012)
Flest hattrick i én sesong: 8, 1963/1964
Yngste spiller: Harry Dennison, 16 år og 155 dager mot Bristol City (hjemme) 1. divisjon, 8. april 1911
Leslie Knighton
Til tross for at Norris blandet seg inn, så signerte Knigton flere kvalitetsspillere for Arsenal, bl.a. Bob John, Jimmy Brain og Alf Baker. Han klarte likevel ikke å sy sammen et solid og vinnende lag og Arsenals resultater gikk nedover mot slutten av hans periode, 19.-plass i 1923-24 og 20.-plass i 1924-25, og Knighton fikk sparken sommeren 1925. Knighton påsto senere at den egentlige grunnen var at Norris sparket han for å unngå å betale en bonus han hadde rett på fra en veldedighetskamp. Norris benektet dette og viste til Knigtons dårlige resultater i hans managertid, men Norris angret senere oppsigelsen, og testamenterte £100 til Knighton, et beløp som var av en betraktelig sum på den tid.
Fylkestrafikksikkerhetsutvalg
Fylkestrafikksikkerhetsutvalg (FTU) er et organ som er etablert i alle norske fylker. Ifølge vegtrafikkloven har fylkeskommunen et ansvar for å tilrå og samordne arbeidet med trafikksikkerhet i fylket.
Utvalgene består både av politisk oppnevnte medlemmer og av rådgivende medlemmer fra politi, vegvesen, skolemyndigheter, fylkemannsembedet og organisasjonen Trygg Trafikk.
Domenico Rivarola
Domenico Rivarola (født 1575 i Genova i Italia, død 3. januar 1627 i Roma) var en av den katolske kirkes kardinaler. Han ble biskop av Aleria på Korsika i 1608.
Damasus I
Tidlig kirkelig løpebane
Da pave Liberius ble forvist av keiser Constantius II i 354, fulgte Damasus med Liberius i eksil, men vendte snart tilbake til Rom. I tiden før Liberius vendte tilbake hadde Damasus stor andel i kirkens ledelse.
Paveskiftet
I den tidlige kirke ble en ny biskop av Roma (altså paven) valgt eller utpekt av presteskapet og medlemmer av bispedømmet i nærvær av andre biskoper fra provinsen, slik som det skjedde i de fleste andre bispedømmer. Mens dette virket utmerket i et lite kristent samfunn truet av forfølgelse, ble utpekelsen av en ny biskop, etterhvert som menighetenes størrelse vokste, belastet av splittelse med rivaliserende kandidater, og av en viss klassebestemt motsetning mellom patrisier- og plebeierkandidater. Dette gjorde noen pavevalg anspente affærer. Dessuten mente keiserne i det 4. århundre at de skulle approbere hver ny pave.
Valget, fortsatt uro
Spliden nådde sitt høydepunkt med opptøyer som førte til en tre-dagers massakre og en sjelden inngripen fra keiser Valentinian I for å gjenskape offentlig ro. Damasus hersket, men kun med byens prefekts støtte. Da han satt sikkert på pavetronen, gikk hans tilhengere til angrep på Ursinus og hans tilbakeværende støtter som søkte tilflukt i Basilica di Santa Maria Maggiore, noe som resulterte i en massakre på 137 av Ursinus' støtter. Damasus ble også beskyldt for mordene foran en senere prefekt, men hans rike venner bevirket keiserens personlige intervensjon for å redde ham fra denne ydmykelse. Imidlertid gav disse upassende hendelser både Damasus' og den romerske kirkes rykte en alvorlig knekk.
Pave Damasus I
Den hellige Damasus I ble valgt til pave høsten 366, og skulle vise seg som en dyktig administrator, forfatter og en from biskop. Han bidro til å styrke det romerske bispesetes krav på forrang i den kristne kirke og han var den første som omtalte Roma som «den apostoliske stol». Han fremholdt at kriteriet for hvorvidt en tro var ortodoks, var om den fikk tilslutning fra paven. I 378 overtalte han myndighetene til å anerkjenne Den hellige Stol som en domstol av første instans og også appelldomstol for det vestlige episkopat.
Jaynagar Majilpur
Jaynagar Majilpur (bengali: ) er en by og et kommunestyre under Jaynagar politistasjon i South 24 Parganas distrikt i den indiske delstaten Vest-Bengal. Selv om Jaynagar og Majilpur utgjør en felles kommune, blir begge stedene i enkelte sammenhenger også betraktet som individuelle. Byen inngår i Kolkatas storbyområde.
Kiwix
Beskrivelse
Kiwix bruker Mozilla framework som blir oversatt til lokalt språk på Translatewiki.net. Programmet har fullt fritekstsøk, navigasjon via arkfaner, og sider som kan eksporteres til PDF og HTML.
Deep Throat (Watergate)
Deep Throat var psevdonymet brukt på den hemmelige kilden til journalistene Bob Woodward og Carl Bernstein i The Washington Post, da de avslørte hemmelig avlytting av Demokratenes valgkamplokaler i 1974. Skandalen som etterfulgte avsløringen ble kjent som Watergate-skandalen, oppkalt etter et hotell i Washington D.C..
Sociology
Sociology er et akademisk tidsskrift innen sosiologi, som utgis av SAGE Publications på vegne av British Sociological Association. Det beskrives av John Brewer som «the flagship journal of the British Sociological Association and the United Kingdom's premier sociology journal» og av Anthony Giddens som «one of the leading journals in the social sciences». I norsk vitenskapsindeks regnes det som et «nivå 2-tidsskrift» (dvs. det høyere kvalitetsnivået). Tidsskriftet ble tidligere publisert av Cambridge University Press og har blitt publisert av SAGE Publications siden 2002.
Tore Rygh
Tore Rygh (født 18. april 1968 i Sandnes) er en norsk filmregissør utdannet ved Den norske filmskolen. Han debuterte som spillefilmregissør med Alt for Egil (2004).
Holmsbu
Stedsnavnet
Den lokale uttalen av navnet er //, hvor de opprinnelige konsonantene /l/ og /m/ i navnet "Holm" har blitt trukket sammen til den stemte retroflekse nasalen //, og opprinnelig alveolar /s/ som genitivsmarkør har blitt til en post-alveolar //.
Ladestedet Holmsbu
Rutebåttrafikken førte til begynnende turisme. I 1899 ble Holmsbo Badehotel bygd. Pensjonatet «Privaten» kom i drift i 1926. Etterhvert ble det også etablert småindustri ved Holmsbu, i form av Ranvik sag og hermetikkfabrikkene Holmsbo Preserving og Holmsbu Canning & Co.
Holmsbu i dag
I dag preges Holmsbu av massiv hytteturisme. Fra 1960-tallet og utover ble mesteparten av kystlinja og åsene innafor mellom Knivsvik i nord og Rødtangen i sør tett utbygd med hyttebebyggelse. Det er i dag flere fritidsboliger enn helårsboliger i Holmsbu. Etter at boplikta i Hurum ble oppheva i 2009 har mange hus i Holmsbu blitt kjøpt opp av utenbygds folk, og brukes som fritidseiendommer. Ei stor utbygging av Holmsbu havn fant sted på 2000-tallet, for å legge til rette for fritidsbåttrafikk. Per 2019 finnes det kun én yrkesfisker igjen i Holmsbu.
Holmsbu har en liten dagligvareforretning, og flere serveringssteder. Holmsbu badehotell har vært gjenstand for mange konkurser og eierskifter, men er per 2019 i drift som overnattingssted. Holmsbu Hotel & Spa, som ble bygd i Holtnesstøa mellom Holmsbu og Rødtangen i 2003, gikk konkurs i 2019.
Margareten
Reinprechtsdorf var en landsby i middelalderen, men var fraflyttet en periode, og fungerte kun som et kartpunkt. I 1730 begynte det igjen å bygges boliger her. I nærheten ble det bygd en jakthytte, og fra denne fikk forstaden Hundstorm sitt navn. Jakthytten ble senere revet og erstattet med et fort, som ble revet i 1885.
Saksisk genitiv
Lingvistiske særegenheter
Et kjennetegn for det saksiske genitiv er at det regjerte element alltid er bestemt: i setningen Peters Auto/Peter's car sikter man til en ganske bestemt bil (nemlig Peter sin). Det er umulig å lese setningen som *Peters (en eller annen) bil. Ved andre genitivvarianter (f.eks. das/ein Auto Peters, the/a car of peter) er imidlertid begge lesemåter mulige. Her er, i motsetning til det saksiske genitiv, en artikkel nødvendig i det regjerte element.
I engelsk blir det saksiske genitiv morfofonologisk markert med et klitikum, som henges til høyre for nominalfrasen (Frasegrenser blir i eksemplene nedenfor markert med firkantparenteser): I det siste eksemplet er betydningen ikke entydig, særlig ikke når frasegrensene er ukjente: Politimannen, som slo demonstrantens bil ville også vært mulig.
Ranomi Kromowidjojo
Sommer-OL 2012
Under Sommer-OL 2012 i London vant hun gull på 100 meter frisvømming og satte ny olympisk rekord på distansen i finalen med tiden 53.00. Hun var også med på det nederlandske laget som vant sølv på 4x100 meter frisvømming.
Morten Joachim
Morten Joachim Henriksen (født 20. juni 1974) er regissør, dramatiker, skuespiller og musiker og jobber for tiden som teatersjef ved Haugesund Teater. Som utøvende kunstner bruker Henriksen kun Morten Joachim som kunstnernavn. Han debuterte i ved Akershus Teater i 2007 og har siden medvirket i en eller flere kunstneriske roller i omlagt 40 ulike produksjoner. I 2009 mottok han ettårig kunstnerstipend som instruktør og har blitt nominert til Heddaprisen for beste barne- og ungdomsforestilling tre ganger (2013, 2015 og 2016) samt hatt regi på forestillinger der andre funksjoner har blitt nominert. Han har tre barn og er samboer med glasskunstner Eirin Bjørsland Hansen.
Prøysenspelet
I 2006 etablerte Henriksen, i samarbeid med Cecilie Lundsholt og Ane Skumsvoll Prøysenspelet. I perioden 2006–2015 skrev, regisserte og produserte trioen ni helaftens teaterforestillinger for voksne og en juleforestilling for barn. Teaterforestillingene ble fremført under den årlige Prøysensfestivalen, med unntak av juleforestillingen som ble spilt i desember. Forestillingen var basert på Prøysens noveller og omhandlet i hovedsak temaer som klassereise og kvinners rettigheter på landsbygda. Prøysenspelet fikk svært gode anmeldelser over flere år.
Soria Laboratoria
I 2009 etablerte Henriksen scenekunstkollektivet Soria Laboratoria i samarbeid med Line Hofoss Holm, Jan Sælid, Ane Skumsvoll og Ivar Nergaard. Stedet har tilnavnet Sorialab. Stedet har siden huset over 40 ulike scenekunstnere og eksisterer per 2023 med toneangivende medlemmer i Norsk Teater som Pia Maria Roll, Nelly Winterhalder og Ingunn Bjørnsgaard.
Thomas Steu
Thomas Steu (født 9. februar 1994 i Bludenz i Vorarlberg i Østerrike) er en østerriksk aker.
13. etappe av Giro d’Italia 2010
På slutten kom det mange angrepsforsøk i front, med Iban Mayoz som den mest offensive på de fleste, men også Greg Henderson, den mest meritterte av rytterne i bruddet, lå langt fremme og så ut til å ha grep om etappeseieren. Ut av intet kom unggutten Manuel Belletti. Rytteren fra det lille Colnago CSF Inox-laget spurtet inn til karrierens første store seier og det på hjemmebane. Italieneren ble født i Cesena ca. 5 kilometer fra målbyen Cesenatico. Cesena er blant annet kjent for også å være hjembyen til Marco Pantani, noe som ble sterkt markert på TV-sendingene og langs løypa der utallige bannere og plakater med bilder av Pantani var satt opp.
Fjellkrepseedderkopp
Utseende
Ozyptila-artene kan forveksles med edderkopper i slekten krabbeedderkopper Xysticus, men kan skilles fra disse på antall stive, mørke torner på innsiden av det første beinets legg. Hos krabbeedderkopper er hodet noe mindre fremskutt på forkroppen, samt mer buet i foran.
Wonder Wart-Hog
Opprinnelse og historie
Rip Off Press trykket egne hefter med vortesvinet med nye serier, men også en del av de gamle fra Drag Cartoons ble gjenopptrykket. Han var også representert i Underground Classics #12: Gilbert Shelton in 3D (1990), og ikke minst i pocketboken, den beste samlingen til dags dato, Wonder Wart-Hog and the Nurds of November, hvor Philbert Desanex er den egentlige hovedperson, og er kun tilstede i de korte seriene Philbert's 99,998th Dream (1 side) og Philbert's 99,999th Dream (1 side), og ikke minst i den lange serien, den episke genistreken Philbert's 100,000th Dream (40 sider) hvor han til sist etter mange rare eventyr utløser atomkrig som president av Sovjetunionen etter å ha fått kosmisk karisma fra russiske kirkekupler, men oppdager så at det hele er en drøm. Da han innser at drømmen har gitt ham forklaringen på absolutt alt skriver han den ned, men oppdager senere at han har skrevet på russisk – og han forstår beklageligvis ikke russisk.
Glottis
Stemmespalten (glottis) er åpningen mellom stemmebåndene (rima glottidis), denne åpningen er avgjørende for å produsere vokaler og stemte konsonanter.
Ittoqqortoormiit
Turisme
Det er muligheter for jaktturer, båtturer, fjellvandring og isbrevandring, med eller uten overnatting i telt.
Jo Vestly
Biografi
Jo Vestly Produksjon AS (1990 -) startet som plateselskap og produserte Anne-Cath. Vestlys mange lydbøker. Det mottok Spellemannprisen i 1992. Partner i Jo Vestly Produksjon har gjennom alle år vært Berit Finne Vestly, Jos ektefelle.
DS Sigurd Jarl
DS «Sigurd Jarl» var navnet på to tidligere hurtigruteskip eid av rederiet Det Nordenfjeldske Dampskibsselskab (NFDS):
Nederlands flagg
Historikk
De tidligste kjente flaggene stammer fra det 16. århundre. I 1572 nevnes for første gang et oransje-hvitt-blått flagg, kalt prinseflagget eller oranje-blanje-bleu. Da landet erklærte seg uavhengig av Spania i 1579 var dette det offisielle nederlandske flagget. I 1596 nevnes for første gang et rødt, hvitt og blått flagg, og ikke før rundt midten av det 17. århundre er de fleste flaggene ikke lengre oranje-blanje-bleu, men røde, hvite og blå.
Den Bataviske Republikken fastla for første gang at flagget skulle være rødt, hvitt og blått, og Kongeriket Holland fulgte i dens spor. I senere år ble forskjellen i fargene en politisk sak. I begynnelsen av 1930-årene mente       Nationaal-Socialistische Beweging (NSB), Nederlands fascistiske parti, at det eneste ekte nederlandske flagget var det de brukte, med det oransje feltet. Det fantes på den tiden ingen lover som motsa dette utsagnet, flagget var ikke forbundet med Kongeriket Nederlandene ved lov. Den 19. februar 1937 lyktes det Colijn (ministerrådets formann) og Dronning Wilhelmina «å slå tilbake» med en kongelig resolusjon (Koninklijk Besluit), som var antatt på feriestedet hennes i Zell am See i Østerrike. Denne slo fast at «Kongeriket Nederlandenes flagg er rødt, hvitt og blått.» Fargene ble fastlagt mer nøyaktig etter den andre verdenskrig. Fremdeles er det mennesker som mener at det ekte flagget er oransje-hvitt-blått. Når et av medlemmene av det kongelige hus har fødselsdag (se tabellen under flaggregler), heiser mange nederlendere en oransje vimpel over flagget for å vise at de føler en tilknytning til kongehuset.
Dekorasjoner
Medlemmer av Koninklijke Nederlandsche Zeil en Roeivereeniging (den kongelige nederlandske seil- og roforening) (KNZRV) og Koninklijke Roei- en Zeilvereniging De Maas (den kongelige ro- og seilforening «de Maas») (KR&ZV «de Maas») har takket være en kongelig resolusjon rett til å føre et nasjonalt flagg med egen logo som foreningsflagg. KNZ&RVs medlemmer kan føre et nederlandsk flagg med en stilisert W plassert sentralt i det hvite feltet. Medlemmer av KR&ZV «de Maas» har mulighet til å føre et nasjonalt flagg med et St. Georgskors i et firkantet, hvitt felt innsatt i det røde feltet. På St. Georgskorset er en hvit rute med en gyllen kongekrone satt inn. Andre ro- og seilforeninger fører også et modifisert nederlandsk flagg, men har ikke rett til å gjøre dette.
Myske
Habitat og utbredelse
Myske foretrekker å vokse i fuktig, mineralrik jord i områder med delvis eller hel skygge. I tørre somre trenger den hyppig vanning. Planten passer utmerket godt som bunndekke eller kantplante i skoglignende hager med sur jord der andre skyggeplanter ikke trives.
Bruksområder
Som det vitenskapelige artsnavnet odoratum («velluktende») antyder, har planten en sterk og behagelig lukt. Denne søte duften som minner om duften av nyslått høy, stammer fra plantens innhold av stoffet kumarin og blir sterkere når planten visner og tørker. Den tørkede, svartfargede planten blir brukt i potpourri, som er en blanding av tørkede urter, blomster, røtter, frø og krydder som gir en god, naturlig lukt i hjemmet. Tidligere ble tørket myske ofte også hengt opp i klesskap for å holde møll og andre skadeinsekter borte, og for å gi klærne en frisk og sommerlig duft. I stuen ble myske hengt opp som pynt i form av grønne myskekranser.
Svisjtov
Geografi
Svisjtov ligger 2 295 kilometer fra Donaus kilde i Schwarzwald og 555 kilometer fra utløpet i Svartehavet. Svishtov havn er den sørligst beliggende langs Donau og for Bulgarias vedkommende den som ligger dypest inne i landets territorium. Herfra går den korteste veien gjennom Balkanfjellene og Maritsadalen til Egeerhavet. Svishtov ligger 237 kilometer fra hovedstaden Sofia, 80 kilometer fra Pleven og 90 kilometer fra Ruse.
Historie
Arkeologiske utgravninger har vist at det har bodd mennesker her fra førhistorisk tid, gjennom neolittisk tid, kobberalderen og bronsealderen. Det er også gjort funn fra tidlig jernalder da thrakiske stammer slo seg ned her.
Byen var under romerne utgangspunkt for deres operasjoner mot barbarene lengre nord, sist under den bysantinske keiseren Maurikios’ felttog på Balkan.
Byen ble ødelagt like etter 613, noe som vises ved funn av mynter preget opp til dette årstallet. Stedet het da sannsynligvis Staklen.
Severdigheter
Trefoldighetskirken i sentrum er oppført 1867 av arkitekten Kolyo Ficheto under den bulgarske renessansen. Preobrazheniyekirken (Jesu gjenoppstandelseskirken) også fra det nittende århundret er kjent for sin ikonostasis. Huset til forfatteren og satirikeren Aleko Konstantinov bygget i vesteuropeisk stil i 1861, er gjort til museum. Byen har et etnografisk museum med bl.a. tradisjonelle klær og smykker, bl.a. den såkalte pafti en tradisjonell bulgarsk beltespenne. I tillegg finnes en arkeologisk utstilling bl.a. med erotisk kunst.
Sjøkjeks
Levested
Den er funnet på ulike bunntyper på om lag 20–1400 meters dyp.
Bruno Caneva
Carlo Bruno Caneva (født 2. februar 1912, død 5. august 2003 i Mendoza, Argentina ) var en italiensk skihopper og kombinertløper. Han ble italiensk mester i skihopping i 1932 og 1935, og tok sølvmedalje i 1930. Han tok sølvmedalje i det italienske mesterskapet i kombinert i 1931 og 1932, og bronsemedalje i 1935.
Lofoten Krigsminnemuseum
Lofoten Krigsminnemuseum (på engelsk kalt Lofoten War Memorial Museum) er et militærhistorisk museum i Svolvær i Vågan kommune i Nordland. Det rommer Norges største utstilling av krigsminner, uniformer, militaria og andre gjenstander fra andre verdenskrig. Museet driver også opplysningsarbeid om krigen med særlig vekt på hendelsene i Lofoten og Nord-Norge.
Utstillingene
Lofoten Krigsminnemuseum har også et bibliotek med bøker, trykksaker og fotografier fra krigen.
3. serierunde i Bundesliga 2020/21
Kampfakta
'''Fredag 2. oktober''' '''Lørdag 3. oktober''' <div id="Köln v Borussia Mönchengladbach"> '''Søndag 4. oktober''' <div id="Bayern München v Hertha Berlin">
Bastien Dayer
Bastien Dayer (født 1987) er en sveitsisk telemarkskjører.
Han ble juniorverdensmester i 2007. Han vant sitt første verdenscuprenn 6. mars 2009 på Gaustablikk.
Han vant verdenscupen i telemark sammenlagt i 2021 og 2022.
Andrew Sherk
Han representerte USA under Vinter-OL 2018 i Pyeongchang, hvor han ble nummer 8 i dobbel.
Konseptillustrasjon
Konseptillustratører
En konseptillustratør er et individ som lager et visuelt design for en ting, fiktiv person eller et område som ikke finnes ennå. Dette brukes i filmproduksjon, animasjonsproduksjon og videospillproduksjon. En konseptillustratør kan enten bidra med bare preliminære illustrasjoner eller være en del av produksjonsteamet gjennom hele prosjektet. Selv om det er nødvendig med klassiske kunstnerferdigheter må en konseptillustratør også kunne jobbe etter strenge tidsfrister og kunne bidra med grafisk design. Konseptillustratører har ofte svært forskjellige bakgrunner og kan ha startet innen industriell design, animasjon eller spesialeffekter.
Sykepleie
Historikk
Den moderne sykepleien fører gjerne sine røtter tilbake til Florence Nightingales innsats under Krimkrigen. Nightingale var en britisk sykepleier og samfunnsreformator som regnes som grunnleggeren av den moderne sykepleien. Hun er mest kjent for sitt arbeid på et britisk feltsykehus i Istanbul under Krimkrigen (1853–1856). Arbeidet hennes med sykepleie og statistikk under på feltsykehuset under Krimkrigen har fått stor betydning både i helsevesen og i private hjem. Nightingale la vekt på hygiene og medisinsk kunnskap, og hun var en pioner i bruk av statistikk og diagrammer. Et eksempel er det såkalte «polar-area-diagrammet», som gir oversikt over dødsårsaker blant soldater under Krimkrigen.
I 1901 ble New Zealand det første landet med en ordning for offentlig godkjenning av sykepleiere.
Fortjenstordenen (Senegal)
Insignier
Ordenstegnet for Fortjenstordenen består av en forgylt, svartemaljert femtagget stjerne, med kuler i endene og med stråler i vinklene mellom taggene. Midtmedaljongen er i gull og viser et baobabtre omgitt av en grønnemaljer bord med omskriften «REPUBLIQUE DU SENEGAL» i den øvre buen og nasjonalmottoet «UN PEUPLE UN BUT UNE FOI» (ett folk, ett mål, én tro) i den nedre halvbuen. På revers har midtmedaljongen Senegals flagg som motiv.
Heidi Tjugum
Biografi
I 1999 var det VM i Norge og Danmark, og igjen stilte Tjugum og Leganger i mål. Tjugum fikk ikke spille i finalen mot Frankrike, men stod hele semifinalen mot Østerrike, bortsett fra to straffer som Leganger kom inn og reddet. Arrangørjuryen kåret Tjugum til kampens beste spiller.
Året etter, i 2002, var det EM i Danmark. Tjugum gjorde da comeback i EM-kvalifiseringen, og særlig siden Leganger skadet seg i den første kvalifiseringskampen fikk Tjugum en viktig rolle. De andre målvaktene i kvalifiseringen var Mimi Kopperud Slevigen og Katrine Lunde. I semifinalen holdt Tjugum buret rent i 21 minutter mot Frankrike. Norge tapte finalen mot Danmark.
Philip Seymour Hoffman
Filmkarriere
Hoffman erstattet Kenneth Branagh som Tom Cruises erkefiende i storfilmen Mission: Impossible III.
George Armstrong Custer
Borgerkrigen
Custer ble utnevnt til sekondløytnant i 2. kavaleriregiment og sluttet seg umiddelbart til sitt regiment ved det første slaget ved Bull Run, hvor kommandanten Winfield Scott satte ham til å overlevere beskjeder til generalmajor Irvin McDowell. Etter slaget ble han overført til 5. kavaleriregiment, hvor han tjenestegjorde i løpet av de første dagene av nordstatenes offensiv i det nordøstlige Virginia i 1862.
Høstadfunnet
Høstadfunnet er betegnelsen på et arkeologisk funn i en myr på Byneset utenfor Trondheim i 1899. Arbeideren Knud Byahagen fant 11 godt bevarte gjenstander i tre da han gravde i torven. Aldersbestemmelse ved C-14 metoden viser at flere av gjenstandene er fra rundt 800 f. Kristus.
Learning object metadata
Learning Object Metadata, forkortet LOM er en datamodell som vanligvis kodes i XML som brukes til å beskrive læringsobjekter og digitale læringsressurser. Hensikten med denne standarden er å forenkle utveksling, søk og gjenbruk av digitale læremidler. LOM brukes ofte i læringsplattformer (LMSer).
Four Lions
Four Lions er en britisk sort komedie regissert av satiremakeren Chris Morris, og skrevet av Morris, Jesse Armstrong og Sam Bain. Filmen følger en gruppe jihadister i Sheffield i Storbritannia.
Mottakelse
Filmen ble godt mottatt av kritikerne og har fått 81% på Rotten Tomatoes.
Glenurquhart
Landsbyen Balnain finner en ca. 8 kilometer fra Drumnadrochit.
Richard le Breton
Vilhelm I av England ga et herskapshus i den østlige enden av sognet Great Stambridge i Essex og et annet i Sanford i Somerset til en normanner ved navn Auvrai Le Breton for hans tjenester i slaget ved Hastings i 1066. En senere slektning, Simon Le Breton, fikk to sønner, Richard og Edmund, som arvet hver sin del av Sanford og Great Stambridge. Begge ble en del av hoffet rundt Henrik II av England, og særlig Richard Le Breton ble en nær venn av kongens bror, prins William.
Åsnes Glassverk
Historie
Vogelsang kjøpte ut Schilliås og ble eneeier av verket fra 1820. J.C.Vogelsang døde i 1821 og glassverket ble i 1822 solgt til hans nevø og Christian Gotlieb Vogelsang på auksjon. Fra høsten 1823 ble handelshuset Herman Hoë & Co i Trondheim medeiere i verket. I 1853 solgte Hoë&Co sin halvdel tilbake til Vogelsang. Vogelsang solgte i 1855 hele verket til et partisientskap fra Bergen, bestående av Ole Nicolai Løberg og brødrene Ludvig og Christian Gerhard Ameln. Løberg solgte i 1859 sin andel til Ludvig Ameln som også overtok sin brors andel og ble dermed eneeier av verket. Ludvig Ameln klarte ikke betjene sin gjeld og i 1862 ble verket solgt på auksjon tilbake til Vogelsang som eide og drev det frem til sin død i 1865. Verket ble arvet av Vogelsangs kone, Birgitte, som eide det frem til sin død i 1868. Verket gikk så i arv til Birgittes datter Marie Berg, gift med kjøpmann Johan Berg. John Berg gikk konkurs i 1879, og verket ble drevet i noen år av Marie, for boets regning. Produksjonen ble stanset i 1881 og i 1883 ble verket solgt på auksjon.
Wojciech Chmielewski
Wojciech Chmielewski (født 13. april 1995) er en polsk aker.
Dave Kilminster
Dave Kilminster (født 25. januar 1962 i Bristol) er en britisk gitarist, vokalist, låtskriver og musikklærer. Han er mest kjent for å ha turnert sammen med Keith Emerson (siden 2002) og med Roger Waters på hans The Dark Side Of The Moon Tour (2006), der han fremfører gitar- og vokalparti som opprinnelig var David Gilmours. Han har også spilt sammen med John Wetton (ex. King Crimson), Ken Hensley (ex. Uriah Heep), Quango, The Nice, og Carl Palmer. Han har også vært på turne med den britiske musikeren Steven Wilson under «Hand. Cannot. Erase.»-turneen.
Calvin Coolidge
Visepresident
Han tiltrådte embedet som USAs visepresident i 1921 etter at han som Ohio-senatoren Warren Hardings running mate hadde vunnet en overbevisende seier over delstatens guvernør James M. Cox og Franklin D. Roosevelt, demokratenes kandidater.
President
Coolidge tiltrådte presidentembetet natten til den 2. august 1923, da Harding plutselig var avgått ved døden. Han var da på et tilfeldig besøk hos sine foreldre i sin fødeby Plymouth, og faren, som var notarius publicus, tok ham i ed i lyset fra en parafinlampe før han vendte tilbake til Washington.
Presidentembetet var, i skarp kontrast ved Hardings tiltreden, i krise etter flere bestikkelsessaker, først og fremst den såkalte Teapot Dome-skandalen, som førte til at flere ministre havnet i fengsel. Harding, som hadde brukt mye tid på kortspill og fornøyelser, hadde selv erkjent at han ikke var embetet modent, og hadde under sin korte tid forspilt det meste av sin popularitet.
Coolidge sikret ny tillit til presidentembetet som under Harding var blitt svekket av skandaler, og han forlot Det hvite hus med stor popularitet. Mange har senere kritisert ham som del av en generell kritikk mot laissez-faire-preget økonomisk politikk. Hans omdømme ble vesentlig forbedret i løpet av president Ronald Reagans periode. Til syvende og sist er evalueringen av Coolidge delt mellom de som støttet hans nedbygging av staten, reguleringer og byråkrati, og de som var uenige i disse reformene.
Settimo Rottaro
Settimo Rottaro er en kommune i Storbyområdet Torino i regionen Piemonte i det nordlige Italia.
Carl Cederström
Han ville egentlig bli skuespiller, men faren sendte ham i stedet til landbruksskole, der han ble uteksaminert som agronom i 1890. Han dro senere til USA og han forsørget seg som sauehandler og varietésanger. Han vendte tilbake til Sverige mot slutten av 1890-tallet og arbeidet ved sin fars landbrukseiendom. Dette ble han snart lei av, så i 1907 startet han Sveriges første bilfirma og leide ut luksusbiler.
Kreuzigt sie!
Kreuzigt sie! er en tysk stumfilm fra 1919, regissert av Georg Jacoby.
Abaddon
Abaddon eller Abbaton (hebraisk אבדון Avaddon, gresk Apollyon, latin Exterminans, som betyr «ødeleggeren») er en engel som omtales i Bibelens Johannes' åpenbaring 9:1-11 som «avgrunnens engel» og som herskeren over de ødeleggende gresshoppesvermene.
Amedia
A-pressen kjøpte i desember 2011 Edda Media og slo sammen de to selskapene til mediekonsernet Amedia. Sparebankstiftelsen DNB kjøpte i februar 2016 Amediakonsernet fra Telenor, diverse LO-forbund og Fritt Ord og etablerte Amediastiftelsen, som nå er eneste eier i selskapet.
Historie
I april 2022 kunngjorde Amedia at de ville trekke seg ut av Russland og overlot sine fire russiske trykkerier til nobelprisvinner Dmitrij Muratov, sjefredaktør i Novaja Gazeta.
Megascelidini
Utbredelse
Gruppen er utbredt i den neotropiske økosonen, én art går nord til det sørlige USA.
Luis de Velasco y Castilla
Don Luis de Velasco y Castilla y Mendoza, Conde de Santiago y Marqués de Salinas (født ca. 1534, død 7. september 1617) var sønn av Luis de Velasco y Ruiz de Alarcón. Velasco y Castilla var visekonge av Ny-Spania i 2 perioder og visekonge av Peru i 1 periode. Den første perioden som visekonge av Ny-Spania varte fra den 27. januar 1590 til den 4. november 1595. Den andre perioden som visekonge av Ny-Spania varte fra den 2. juli 1607 til den 10. juni 1611. I Peru var han visekonge i 8 år fra den 24. juli 1596 til den 18. januar 1604.
Fuzzy Haskins
På slutten av 1950-tallet starta Haskins, sammen med blant andre George Clinton, vokalgruppa The Parliaments, først som en barbershop-kvintett. De fikk etter hvert utgitt en del singelplater på ulike selskaper. Rundt 1970 slo de seg sammen med backingmusikerne Funkadelic. Gruppene opptrådte både separat og sammen i ulike kombinasjoner, det som er blitt kjent som funk-kollektivet Parliament-Funkadelic eller P-Funk. Haskins var med i kollektivet – som sanger, låtskriver og tidvis gitarist – fram til 1977.
Sjekksum
En sjekksum (fra engelsk checksum) eller kontrollsum er en kort kode som brukes til å sjekke integriteten av data, eller den matematiske funksjonen av dataene, algoritmen, som genererer koden, ofte kalt hash-funksjon. Informasjon i sjekksummen kan ikke brukes til å rette eventuelle feil i dataene; da er den i så fall en feilrettende kode. Lengden av sjekksummer er vilkårlige konstanter, uavhengig av inndata, og kan dermed brukes der feilrettende koder ville tatt for stor plass.
Jakub Kowalewski
Jakub Kowalewski (født 16. juni 1994) er en polsk aker.